Diari Oficial de la Generalitat Valenciana


Sumari del DOGV 9045, del 22-03-2021 (2021/2823)

RESOLUCIÓ de 14 de març de 2021, del director general d'Esport, per la qual es convoca el Programa de formació permanent 2021 de l'Escola de l'Esport de la Generalitat, dirigit a la formació d'entrenadors i entrenadores; tècnics i tècniques esportius; i professionals relacionats amb l'activitat física.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9045

Data del DOGV
:   22-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2823


Data del document
:   14-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 14 de març de 2021, del director general d'Esport, per la qual es convoca el Programa de formació permanent 2021 de l'Escola de l'Esport de la Generalitat, dirigit a la formació d'entrenadors i entrenadores; tècnics i tècniques esportius; i professionals relacionats amb l'activitat física. [2021/2823]  
La Llei 2/2011, de 22 de març, de la Generalitat, de l'esport i de l'activitat física de la Comunitat Valenciana, estableix dins dels seus principis rectors que les administracions públiques de la Comunitat Valenciana, dins de les seues competències, promocionaran la formació i investigació en l'esport i ciències relacionades amb aquest.  
El Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, estableix en el seu article 15.1 que la Direcció General d'Esport assumeix les competències en matèria de foment i promoció de l'activitat esportiva.  
Com a resposta a l'articulat exposat, la Direcció General d'Esport, mitjançant l'Escola de l'Esport de la Generalitat, convoca l'oferta formativa que conté aquesta resolució, a fi de satisfer les expectatives i interessos de les persones o entitats vinculades al sector esportiu, fomentant la formació de totes elles, ja que la seua qualificació és un element més que contribueix a la qualitat i contínua actualització en l'àmbit de l'activitat física i l'esport.  
En virtut de les competències en matèria d'esport i d'acord amb l'article 70 de la Llei 5/1983, de 30 de desembre, del Consell, i amb l'article 15.1 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Aprovar les bases establides en l'annex I d'aquesta resolució, per les quals es regula el Programa de formació permanent 2021 de l'Escola de l'Esport de la Generalitat.  
  
Segon  
Convocar el Programa de formació permanent 2021 de l'Escola de l'Esport de la Generalitat dirigit als col·lectius relacionats amb l'àmbit de l'activitat física i esportiva, detallats en l'annex II d'aquesta resolució.  
  
Tercer  
El finançament del Programa de formació permanent 2021 de l'Escola de l'Esport de la Generalitat es farà amb càrrec al capítol II, dels pressupostos de la Generalitat per a 2021, programa pressupostari 457.10, Foment de l'activitat esportiva, sense que supose un increment pressupostari d'aquest.  
  
Quart  
Publicar en el Diari Oficial de la Generalitat Valenciana aquesta resolució.  
  
Contra aquesta resolució, que no posa fi a la via administrativa, es podrà interposar un recurs d'alçada davant del secretari autonòmic de Cultura i Esport en el termini d'un mes a comptar de l'endemà de ser publicada, de conformitat amb el que es disposa en els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de març de 2021.- El director general d'Esport: Josep Miquel Moya Torres.  
  
ANNEX I  
Bases reguladores del Programa de formació permanent 2021 de l'Escola de l'Esport de la Generalitat  
  
Primera. Condicions generals  
Podrà participar en el Programa de formació permanent 2021 de l'Escola de l'Esport de la Generalitat tota persona que s'inscriga en la corresponent activitat formativa, i complisca els requisits establits en les bases reguladores reflectides en aquest annex i en l'annex II d'aquesta resolució.  
  
Segona. Formalització d'inscripció i termini  
1. La inscripció es realitzarà exclusivament en línia a través de la pàgina web www.formaciondeportiva.gva.es, en el seu apartat de formació permanent, enviant el formulari de sol·licitud disponible per a cadascuna de les activitats formatives, i dins del termini establit per a cadascuna d'aquestes.  
2. Els terminis de presentació de sol·licituds via en línia queden detallats per a cadascuna de les activitats formatives en l'annex II d'aquesta resolució. Fora d'aquest termini no s'admetran inscripcions.  
3. L'Escola de l'Esport de la Generalitat, amb seu en la Direcció General d'Esport, i la Secció d'Activitat Física i Esport de les direccions territorials de la Conselleria d'Educació, Cultura i Esport, posaran a la disposició dels usuaris els seus mitjans i instal·lacions per a facilitar la inscripció.  
  
Tercera. Contingents d'assistents i criteris de selecció  
1. Per a cada activitat formativa s'estableix un contingent de places que es correspon amb les places oferides en la present resolució, i que es troben recollides en l'annex II.  
2. En algunes de les activitats formatives detallades en l'annex II, es requerirà a la persona interessada el compliment de determinada titulació acadèmica, formació professional, formació esportiva, pertinença a col·lectius determinats, o d'una altra índole, que condicionaran la participació en aquesta activitat al compliment dels requisits establits.  
  
La persona interessada haurà d'aportar a l'Escola de l'Esport de la Generalitat la documentació que acredite el compliment dels criteris exigits per a aquesta activitat formativa. L'incompliment d'aquest tràmit donarà lloc a l'exclusió de la persona interessada per a l'activitat formativa.  
3. La selecció de l'alumnat que complisca els requisits acadèmics, professionals, o d'una altra índole, que condicionen la participació per a cada activitat formativa, i que s'estableixen en l'annex II, es realitzarà per estricte ordre de recepció de les sol·licituds fins que es cobrisca el nombre de places determinat per a cadascuna de les activitats formatives. Excepcionalment, per a algunes de les activitats formatives detallades en l'annex II, es podran establir criteris de selecció diferents.  
  
4. Als alumnes seleccionats se'ls concedirà un termini de 72 hores per a acreditar el pagament de la taxa establida i acreditar documentalment el compliment dels criteris exigits per a aquesta activitat formativa.  
  
Quarta. Admissió de sol·licitants  
1. Una vegada realitzada la selecció de l'alumnat, segons s'estableix en la base tercera, i aprovada pel director general d'Esport, es publicarà en la pàgina web www.formaciondeportiva.gva.es, en l'apartat de formació permanent, la llista de persones seleccionades per a participar en cadascuna de les activitats formatives.  
Amb la resta de sol·licitants que no hagen sigut seleccionats, es publicarà una llista d'espera ordenada per ordre de preferència a fi d'optar a les possibles places que puguen quedar vacants abans de l'inici de l'activitat formativa.  
S'estableix un termini de 72 hores per a efectuar l'ingrés bancari de la taxa establida per a aquesta activitat formativa que s'iniciarà l'endemà de la publicació de la llista.  
2. Una vegada realitzat l'ingrés bancari de la taxa, i dins del termini de 72 hores establit en el paràgraf anterior, les persones interessades hauran d'enviar a l'adreça del correu electrònic escola\_esport\_yio@tif.lj la documentació següent:  
a) Còpia del justificant de l'ingrés bancari de la taxa i justificant de la bonificació corresponent de la taxa, si és el cas.  
b) Còpia de la documentació que acredite el compliment dels requisits establits per a participar en aquesta activitat formativa.  
L'incompliment dels tràmits establits en el paràgraf anterior suposarà l'exclusió per a l'activitat formativa i quedarà disponible la plaça per a una altra persona interessada. La vacant es cobrirà amb qui estiga inscrit en la llista d'espera d'acord amb l'ordre establit de preferència.  
  
  
Cinquena. Pagament de taxes  
1. La inscripció en les activitats formatives d'aquesta resolució que es programen de pagament comportarà el pagament de la taxa establida en l'article 11.5-5 de la Llei 20/2017, de 28 de desembre, de la Generalitat, de taxes, que haurà de ser abonada abans de l'inici de l'activitat formativa. Qualsevol altra despesa que genere l'assistència i participació en aquesta serà a càrrec de cada participant.  
2. L'alumnat amb la condició d'esportistes d'elit de la Comunitat Valenciana, qui siga membre de família nombrosa de categoria general o de família monoparental de categoria general, tindran una bonificació del 50 % de la taxa, i l'alumnat membre d'entitats col·laboradores amb les quals se signe un acord per al desenvolupament d'una determinada activitat formativa tindrà una bonificació del 25 % de la taxa. Tindrà una exempció de taxa qui siga membre de família nombrosa o família monoparental de categoria especial, víctima d'actes de violència sobre la dona i alumne en situació d'exclusió social.  
Per a acreditar la condició o condicions del paràgraf anterior la persona interessada haurà de:  
a) Esportista d'elit: només haurà d'indicar-ho.  
b) Família nombrosa: haurà de presentar el carnet de família nombrosa.  
c) Família monoparental: haurà de presentar el carnet de família monoparental.  
d) Víctima d'actes de violència sobre la dona: haurà d'acreditar-ho mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana.  
e) Situació d'exclusió social: acreditat per l'òrgan competent en matèria de benestar social de l'ajuntament de residència.  
3. En l'imprés que s'emplene per a efectuar el pagament de la taxa mitjançant ingrés bancari, la persona declarant del pagament haurà de coincidir amb la persona admesa per a l'activitat formativa.  
4. Una vegada realitzat l'ingrés de la taxa, amb caràcter general, no s'admetran devolucions.  
No obstant això, segons s'estableix en l'article 1.2-6 de la Llei 20/2017, de 28 de desembre, de la Generalitat, de taxes, serà procedent la devolució de l'import de la taxa quan aquesta s'haja ingressat amb caràcter previ a la realització de l'activitat formativa de què es tracte, i aquesta realització no tinga finalment lloc per causes no imputables, directament o indirectament, al subjecte passiu, i quan la no realització de l'activitat formativa tinga el seu origen en causa de força major, la devolució de la qual serà procedent únicament prèvia sol·licitud de la persona interessada, sempre que aquesta prove suficientment aquesta força major, llevat que es derive d'un esdeveniment notori, en què l'Administració actuarà d'ofici. Es considerarà causa de força major a l'efecte de la devolució de taxes les situacions de violència de gènere que motiven un canvi de lloc de residència.  
  
Sisena. Assistència i certificació de les activitats formatives  
1. Activitats formatives presencials  
En les activitats formatives presencials s'haurà d'acreditar l'assistència almenys al 80 % del total d'hores lectives de l'activitat per a rebre el certificat d'assistència i aprofitament.  
Aquell alumnat que participe, i supere activitats formatives presencials per 20 o més hores podrà sol·licitar al final del programa un certificat conjunt pel total d'hores en els casos en què així es dispose.  
  
En cas de no superar-les, s'obtindria únicament un certificat d'assistència.  
2. Activitats formatives semipresencials  
Totes les activitats formatives semipresencials organitzades per l'Escola de l'Esport de la Generalitat incorporen dues parts: sessió presencial i continguts en línia.  
a) Sessió presencial: l'assistència a la part presencial serà obligatòria, i s'haurà de complir el requisit d'assistència al 80 % d'hores lectives que formen part de l'activitat.  
b) Continguts en línia: en combinació amb la part presencial s'impartiran continguts a través del campus virtual de l'Escola de l'Esport de la Generalitat. Per a això l'alumnat haurà de disposar de l'equip i les eines informàtiques necessàries.  
S'expedirà un certificat d'aprofitament del curs a l'alumne o alumna participant en les activitats formatives semipresencials, sempre que es complisca el requisit d'assistència establit en la lletra a) i complisca els criteris d'avaluació establits per a cada activitat formativa.  
  
La realització de l'acció formativa en línia no serà suficient per a obtindre el certificat sense l'assistència a la sessió o sessions presencials que es determinen en la programació.  
  
Setena. Possible anul·lació de les activitats  
L'Escola de l'Esport de la Generalitat podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50 % de les places oferides.  
  
Huitena. Òrgan instructor  
La Direcció General d'Esport serà l'encarregada d'aplicar les presents bases, així com d'adoptar aquelles mesures, en els casos que no s'hi preveuen, que es consideren necessàries per al satisfactori desenvolupament d'aquest programa.  
  
Novena. Tractament de dades personals  
La gestió del programa de formació permanent 2021 de l'Escola de l'Esport de la Generalitat, que és objecte d'aquesta convocatòria, requereix el tractament de dades de l'alumnat, del professorat i de tercers, en els termes següents:  
a) Responsable del tractament: Conselleria d'Educació, Cultura i Esport.  
b) Categoria i origen de les dades a tractar: dades personals identificatives (nom i cognoms, DNI, adreça, telèfon i correu electrònic), acadèmiques i professionals, i dades de característiques personals, de circumstàncies socials, i de situacions d'especial vulnerabilitat (en aquest cas, per a poder acollir-se a una possible bonificació o exempció en el pagament de les taxes), que siguen recollides bé a través del formulari d'inscripció o de consulta a plataformes autonòmiques d'interoperabilitat (d'ara en avant PAI) o a altres administracions públiques, bé mitjançant documentació que entreguen les persones sol·licitants.  
Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants han d'informar aquestes persones del tractament de les seues dades per part de la Conselleria, en els termes previstos en aquest apartat.  
c) Finalitats del tractament i base jurídica: amb base jurídica en el compliment d'una missió realitzada en interés públic, en exercici de poders públics i en el compliment de les obligacions legals (article 6.1.e i 6.1c de l'RGPD) segons les normes aplicables, incloent-hi les que regulen el tràmit electrònic, les dades personals es tractaran per a tramitar la inscripció i admissió en les jornades formatives sol·licitades.  
d) Destinataris de les dades: no està prevista la cessió de dades personals.  
A l'efecte de notificació, la llista de les persones seleccionades, així com d'aquelles que queden en llista d'espera, es publicarà en la web www.formaciondeportiva.gva.es. No obstant això, no es publicaran les dades de les persones que es troben en una situació de protecció especial que puga veure's agreujada amb la publicació de les seues dades personals, en particular, quan siguen víctimes de violència de gènere o altres formes de violència contra la dona. En aquests casos, es procedirà a anonimitzar la informació d'ofici o a instàncies de la persona interessada.  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual es demanen i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Exercici de drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
- Tràmit electrònic accessible en l'adreça següent:  
https://www.gva.es/va/inicio/procedimientos'id\_proc=19391  
€ Enviant la petició a qualsevol de les adreces següents:  
Postal: avinguda de Campanar, 32. 46822 València  
Electrònica: icywvbkjpxwycckmhaehspxs@cuv.dy  
- De manera presencial a través del registre.  
L'exercici dels drets requereix la identificació inequívoca de la persona interessada o del seu representant.  
i) Dret a reclamar: la persona interessada pot presentar una reclamació davant de l'Agència Espanyola de Protecció de Dades, a través de la seu electrònica accessible en l'adreça https://www.aepd.es si considera no atesos els seus drets o vulnerat el tractament de les seues dades personals. Prèviament, pot contactar amb la Delegació de Protecció de Dades de la Generalitat a través de bcf@ygm.xv o dirigir-se a passeig de l'Albereda, 16, 46142 València.  
Per a més informació, consulte el registre d'activitats de tractament denominat ?Escola de l'Esport de la Generalitat: activitats de formació esportiva?, accessible en   
www.ceice.gva.es/es/registre-de-tractament-de-dades  
  
  
ANNEX II  
Programa de formació permanent 2021 de l'Escola de l'Esport de la Generalitat. Activitats formatives  
  
Acció formativa: curs.  
Nom de l'activitat: Esport adaptat i discapacitat.  
Àrea temàtica: esport adaptat.  
Modalitat: en línia.  
Codi: IRU-GH-70-7353.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 14 al 23 d'abril de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 8 de març al 9 d'abril de 2021, ambdós inclusivament.  
Nombre de places: 80.  
Direcció acadèmica: Laura Jiménez Monteagudo.  
Professorat: Laura Jiménez Monteagudo, doctora en Educació Física, professora d'Esport Adaptat i Activitat Física amb necessitats especials, Universitat Catòlica de València.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Monitors o monitores en equips esportius i clubs d'esport adaptat.  
- Persones que tinguen o cursen estudis relacionats amb l'activitat física.  
- Entrenadors o entrenadores i tècnics o tècniques esportius.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Valoració multidisciplinària de l'esportista.  
Àrea temàtica: rendiment.  
Modalitat: en línia.  
Codi: JZJ-WH-60-6997.  
Càrrega lectiva: 4 hores.  
Lloc de celebració: plataforma E-formació Escola de l'Esport.  
Data de celebració: 16 d'abril de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 15 de març al 14 d'abril de 2021, ambdós inclusivament.  
Nombre de places: 60.  
Direcció acadèmica: Secció d'Activitat Física i Esport d'Alacant.  
  
Professorat: Julián Álvarez García, doctor en Medicina, especialista en Medicina de l'Educació Física i l'Esport i expert en fisiologia de l'exercici, servei de suport a l'esportista del CTD d'Alacant. José Antonio Hidalgo Martín, llicenciat en CAFD, direcció d'àrea en el servei de suport a l'esportista del CTD d'Alacant. Carlos Millor Vela, fisioterapeuta en el servei de suport a l'esportista del CTD d'Alacant. Patricia Lillo Grande, psicòloga en el servei de suport a l'esportista del CTD d'Alacant. Lucía Seguí Garrigós, infermera en el servei de suport a l'esportista del CTD d'Alacant.  
Import de la taxa: gratuïta.  
Destinataris:  
- Llicenciats o llicenciades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats o diplomades en Magisteri (especialitat d'Educació Física).  
- TAFAD.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: El senderisme i el patrimoni cultural com a eina recreativa.  
Àrea temàtica: recreació.  
Modalitat: presencial.  
Codi: TMF-TF-70-7395.  
Càrrega lectiva: 4 hores.  
Lloc de celebració: la Vall de Laguar (Alacant).  
Col·labora: Ajuntament de la Vall de Laguar (Alacant).  
Data de celebració: 7 de maig de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 5 d'abril al 5 de maig de 2021, ambdós inclusivament.  
Nombre de places: 35.  
Direcció acadèmica: Secció d'Activitat Física i Esport d'Alacant.  
  
Professorat: Ximo Martorell Briz, llicenciat en Història i màster en Arqueologia Professional (Universitat d'Alacant) - arqueòleg en Arq&Volta, Patrimoni i Societat. Anteriorment ha treballat en el Museu Arqueològic Provincial d'Alacant (MARQ) i en la Universitat d'Alacant, de la qual és col·laborador honorífic. Miquel Mas Navarro, tècnic esportiu en muntanya i barrancs, professor del cicle formatiu de tècnic esportiu de muntanya, escalada i barrancs.  
Import de la taxa: gratuïta.  
Destinataris:  
- Graduats o graduades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats o diplomades en Magisteri (especialitat d'Educació Física).  
- Educadors o educadores, mestres, professors o professores, pares de família o persones interessades.  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Entrenament de força per a la salut dels nostres majors.  
Àrea temàtica: salut.  
Modalitat: en línia.  
Codi: PVR-TR-38-9487.  
Càrrega lectiva: 4 hores.  
Lloc de celebració: plataforma E-formació Escola de l'Esport.  
Data de celebració: 14 de maig de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 12 d'abril al 12 de maig de 2021, ambdós inclusivament.  
Nombre de places: 60.  
Direcció acadèmica: Secció d'Activitat Física i Esport d'Alacant.  
  
Professorat: Laura Carbonell Hernández, graduada en CAFD, màster en Rendiment i Salut, doctoranda en funció cognitiva i activitat física en persones majors, monitora d'activitats dirigides Aula+60 de la Universitat Miguel Hernández, docent en el màster de Gerontologia i Salut.  
  
Import de la taxa: gratuïta.  
Destinataris:  
- Llicenciats o llicenciades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats o diplomades en Magisteri (especialitat d'Educació Física).  
- TAFAD.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Responsabilitat civil i penal dels entrenadors esportius.  
Àrea temàtica: gestió.  
Modalitat: en línia.  
Codi: ZUW-RO-34-2566.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: 26 de maig al 4 de juny de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 21 d'abril al 21 de maig de 2021, ambdós inclusivament.  
Nombre de places: 80.  
Direcció acadèmica: Ana Mª de la Encarnación Valcárcel.  
Professorat: Ana Mª de la Encarnación Valcárcel, llicenciada en Dret, professora en el departament de dret administratiu de la Universitat de València.  
Import de la taxa: gratuïta.  
Destinataris:  
- Entrenadors o entrenadores i tècnics o tècniques esportius.  
- Monitors o monitores en equips esportius i clubs.  
- Gestors o gestores de clubs i associacions esportives d'esport base.  
- Personal adscrit a les federacions esportives de la Comunitat Valenciana.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Diversitat en l'esport - prevenció de l'LGTBIfòbia.  
Àrea temàtica: educació.  
Modalitat: en línia.  
Codi: QDP-QT-64-2186.  
Càrrega lectiva: 4 hores.  
Lloc de celebració: plataforma E-formació Escola de l'Esport.  
Data de celebració: 11 de juny de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 10 de maig al 9 de juny de 2021, ambdós inclusivament.  
Nombre de places: 60.  
Direcció acadèmica: Direcció General d'Esport.  
Professorat: David Guerrero González, formador en igualtat de tracte i no-discriminació per orientació sexual, identitat o expressió de gènere i prevenció de l'LGTBIfòbia. Vocal de diversitat en el Consell de l'Esport de la Comunitat de Madrid. President fundador Esport i Diversitat, entitat sense ànim de lucre integrada per clubs esportius LGTBI+inclusius de la Comunitat de Madrid.  
Import de la taxa: gratuïta.  
Destinataris:  
- Educadors o educadores, mestres, professors o professores, pares de família o persones interessades.  
- Gestors o gestores de l'esport.  
- Directius i integrants d'òrgans federatius amb inquietud pels aspectes d'igualtat de tracte i no-discriminació en l'esport federat.  
  
  
Acció formativa: jornada.  
Nom de l'activitat: Bases i metodologia de l'entrenament funcional.  
  
Àrea temàtica: rendiment.  
Modalitat: en línia.  
Codi: WRX-OZ-35-5754.  
Càrrega lectiva: 4 hores.  
Lloc de celebració: plataforma E-formació Escola de l'Esport.  
Data de celebració: 18 de juny de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 17 de maig al 16 de juny de 2021, ambdós inclusivament.  
Nombre de places: 60.  
Direcció acadèmica: Secció d'Activitat Física i Esport d'Alacant.  
  
Professorat: Rafael Sabido Solana, professor titular de la Universitat Miguel Hernández, doctor en Ciències de l'Esport, docent en el màster universitari en Rendiment Esportiu i Salut.  
José Luis Hernández Davó, professor associat de la Universitat Miguel Hernández, doctor en Ciències de l'Esport.  
Import de la taxa: gratuïta.  
Destinataris:  
- Llicenciats o llicenciades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats o diplomades en Magisteri (especialitat d'Educació Física).  
- TAFAD.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Tècniques per a afrontar l'ansietat competitiva.  
  
Àrea temàtica: psicologia.  
Modalitat: en línia.  
Codi: QZN-KK-15-2930.  
Càrrega lectiva: 4 hores.  
Lloc de celebració: plataforma E-formació Escola de l'Esport.  
Data de celebració: 21 de maig de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 19 d'abril al 19 de maig de 2021, ambdós inclusivament.  
Nombre de places: 60.  
Direcció acadèmica: Secció d'Activitat Física i Esport d'Alacant.  
  
Professorat: Javier Cortés Sáez, llicenciat en Sociologia, llicenciat en Psicologia per la UNED, especialista en psicologia aplicada a l'esport.  
Import de la taxa: gratuïta.  
Destinataris:  
- Llicenciats o llicenciades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats o diplomades en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Introducció de la pilota valenciana a persones amb diversitat funcional.  
Àrea temàtica: pilota valenciana.  
Modalitat: presencial.  
Codi: MAB-TV-61-4530.  
Càrrega lectiva: 8 hores.  
Lloc de celebració: Alacant, Poliesportiu Municipal parc Lo Morant.  
  
Dates de celebració: 23 i 24 de setembre de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 21 de setembre de 2021, ambdós inclusivament.  
Nombre de places: 35.  
Direcció acadèmica: Subdirecció General d'Esport.  
Professorat: José Antonio Martínez Carbonell, professor de pilota valenciana - Universitat d'Alacant. Miquel Ángel Ivars Espí, director del centre d'educació especial Raquel Payà de Dénia. Zacarías Abiétar García, psicòleg del CRIS-CdD ACOVA (Associació d'Ajuda a Persones amb Malaltia Mental de la Comunitat Valenciana), jugador del CPV Quart de Poblet. David Soler Escorcia, coordinador comarcal de centres ocupacionals de la Costera, professor associat de Pilota Valenciana en l'FCAFE - Universitat de València. Josep López Soler, graduat en Ciències de l'Activitat Física i l'esport.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Llicenciats o llicenciades en Ciències de l'Activitat Física i l'Esport.  
- Diplomats o diplomades en Magisteri (especialitat d'Educació Física).  
- Monitors o monitores en equips esportius i clubs de base.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Gestió, eficiència i manteniment en les instal·lacions esportives.  
Àrea temàtica: gestió.  
Modalitat: en línia.  
Codi: NRS-GA-01-1659.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 29 de setembre al 8 d'octubre de 2021.  
  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 24 de setembre de 2021, ambdós inclusivament.  
Nombre de places: 80.  
Direcció acadèmica: David Torró i Enguix.  
Professorat: David Torró i Enguix, llicenciat en Educació Física, cap de la secció d'activitat física i esport d'Alacant i director del Centre de Tecnificació Esportiva d'Alacant. Ana Mª Gómez Tafalla, doctora en Educació Física, professora de gestió esportiva en l'FCAFE de la Universitat de València.  
Import de la taxa: gratuïta.  
Destinataris:  
- Gestors o gestores d'instal·lacions esportives.  
- Gestors o gestores esportius d'instal·lacions públiques autonòmiques i locals.  
- Gestors o gestores de federacions, clubs i entitats esportives.  
- Persones vinculades a l'àmbit de la gestió esportiva en general.  
  
Acció formativa: jornada.  
Nom de l'activitat: Iniciació a la pilota grossa.  
Àrea temàtica: pilota valenciana.  
Modalitat: presencial.  
Codi: RGW-VP-04-9058.  
Càrrega lectiva: 4 hores.  
Lloc de celebració: el Pinós (Alacant), trinquet municipal.  
Data de celebració: 1 d'octubre de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 29 de setembre de 2021, ambdós inclusivament.  
Nombre de places: 35.  
Direcció acadèmica: Subdirecció General d'Esport.  
Professorat: José Antonio Carbonell Martínez, professor de pilota valenciana - Universitat d'Alacant. Víctor Agulló Calatayud, professor de sociologia de l'esport - Facultat de Sociologia - Universitat de València. Josep Maria Congost Timoner, arquitecte especialitzat en conservació del patrimoni arquitectònic, expert en pilota valenciana.  
  
Import de la taxa: gratuïta.  
Destinataris:  
- Graduats o graduades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats o diplomades en Magisteri (especialitat d'Educació Física).  
- Educadors o educadores, mestres, professors o professores, pares de família o persones interessades.  
- Persones vinculades a l'àmbit de la pilota valenciana en general.  
  
Acció formativa: curs.  
Nom de l'activitat: Noves tendències en la readaptació funcional de lesions tendinoses.  
Àrea temàtica: salut.  
Modalitat: en línia.  
Codi: LTX-MR-75-7883.  
Càrrega lectiva: 30 hores en línia.  
Lloc de celebració: Plataforma E-formació Escola de l'Esport.  
Dates de celebració: del 4 al 29 d'octubre de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 30 de setembre de 2021, ambdós inclusivament.  
Nombre de places: 30.  
Direcció acadèmica: Josep Ferrer Cortés.  
Professorat: Xavier Palomares Martínez, diplomat en Fisioteràpia, doctor en Ciències de l'Activitat Física i l'Esport, fisioterapeuta i readaptador esportiu en Chronic fisioteràpia avançada. Josep Ferrer Cortés, llicenciat en ciències de l'activitat física i l'esport, màster en prevenció i readaptació funcional de lesions, màster en nutrició de l'activitat física i l'esport.  
Import de la taxa: 24,56 €.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial, víctimes d'actes de violència sobre la dona i alumnat en situació d'exclusió social.  
Titulacions exigides i destinataris:  
- Llicenciats o llicenciades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats o diplomades en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Introducció a la modalitat de ratlles.  
Àrea temàtica: pilota valenciana.  
Modalitat: presencial.  
Codi: GEX-AI-18-8578.  
Càrrega lectiva: 4 hores.  
Lloc de celebració: La Romana (Alacant).  
Data de celebració: 15 d'octubre de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 13 de setembre al 13 d'octubre de 2021, ambdós inclusivament.  
Nombre de places: 35.  
Direcció acadèmica: Subdirecció General d'Esport.  
Professorat: José Antonio Carbonell Martínez, professor de pilota valenciana - Universitat d'Alacant. Víctor Agulló Calatayud, professor de sociologia de l'esport - Facultat de Sociologia - Universitat de València.  
Import de la taxa: gratuïta.  
Destinataris:  
- Graduats o graduades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats o diplomades en Magisteri (especialitat d'Educació Física).  
- Educadors o educadores, mestres, professors o professores, pares de família o persones interessades.  
- Persones vinculades a l'àmbit de la pilota valenciana en general.  
  
Acció formativa: curs.  
Nom de l'activitat: Dona i esport.  
Àrea temàtica: educació.  
Modalitat: en línia.  
Codi: EAY-CX-22-8794.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 3 al 12 de novembre de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 29 d'octubre de 2021, ambdós inclusivament.  
Nombre de places: 80.  
Direcció acadèmica: Escola de l'Esport de la Generalitat Valenciana.  
Professorat: per determinar.  
Import de la taxa: gratuïta.  
Destinataris:  
- Graduats o graduades en Ciències de l'Activitat Física i l'Esport.  
- Entrenadors o entrenadores i tècnics o tècniques esportius.  
- Diplomats en Magisteri (especialitat d'Educació Física).  
- Educadors o educadores, mestres, professors o professores, pares de família o persones interessades.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: RCP bàsica i ús del desfibril·lador.  
Àrea temàtica: salut.  
Modalitat: presencial.  
Codi: KIT-TI-67-7364.  
Càrrega lectiva: 3 hores.  
Lloc de celebració: Alacant, Centre de Tecnificació Esportiva, carrer Foguerer José Ramón Gilabert Davó, s/n.  
Data de celebració: 19 de novembre de 2021.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 18 d'octubre al 17 de novembre de 2021, ambdós inclusivament.  
Nombre de places: 20.  
Direcció acadèmica: Secció d'Activitat Física i Esport d'Alacant.  
  
Professorat: Javier Fernández Collado, instructor SVB-TES.  
Import de la taxa: gratuïta.  
Destinataris:  
- Entrenadors o entrenadores i tècnics o tècniques esportius.  
- Monitors o monitores en equips esportius i clubs de base.  
- Persones vinculades a l'àmbit de l'esport en general.